PATVIRTINTA

Kauno miesto savivaldybės

administracijos direktoriaus

2017 m. gegužės 16 d.

` įsakymu Nr. A-1910

**KVIETIMAS TEIKTI PARAIŠKAS PAGAL VISUOMENĖS SVEIKATOS STIPRINIMO SRITIES PRIORITETĄ „SVEIKOS MITYBOS IR FIZINIO AKTYVUMO SKATINIMAS“ NR. 2017-3-3.1-2**

|  |  |  |
| --- | --- | --- |
| **Eil. Nr.** | **Sąlygos** | **Aprašymas** |
|  | Sritis  | Visuomenės sveikatos stiprinimo sritis |
|  | Prioritetas | Sveikos mitybos ir fizinio aktyvumo skatinimas |
|  | Tinkama veikla | Vasaros ir (arba) dienos stovyklų, kuriose būtų kompleksiškai skatinama 1–11 klasių moksleivių sveika mityba ir fizinis aktyvumas, organizavimas. Sveikatą stiprinantis fizinis aktyvumas – tai bet kokia fizinio aktyvumo forma (aktyvus poilsis, sportas, mankšta ir (arba) kita su energijos išeikvojimu susijusi veikla, kuri lavina funkcinius gebėjimus ir teikia naudos sveikatai, nesukeldama jai pavojaus ar žalos. Sveikos mitybos skatinimas stovyklose turėtų apimti sveiką stovyklos narių maitinimą, praktinius ir atraktyvius sveikos mitybos pagrindų bei sveiko maisto ruošos užsiėmimus, formuojančius sveikos mitybos ir fizinio aktyvumo įpročius.  |
|  | Tikslinė grupė | 4.1. 1–11 klasių Kauno miesto bendrojo ugdymo mokyklų moksleiviai. 4.2. Projekto metu galima organizuoti specializuotas (pvz., negalią turintiems vaikams) arba mišrias stovyklas. Organizuojamose mišriose stovyklose turi dalyvauti ne mažiau kaip 30 proc. tikslinės grupės asmenų iš socialinės rizikos šeimų, vaikų, turinčių elgesio ir emocijų sutrikimų, socialinės rizikos vaikų, vaikų, kuriems nustatyta minimali ar vidutinė priežiūra, vaikų, kuriems nustatyta laikinoji (nuolatinė) globa institucijoje, vaikų iš daugiavaikių šeimų ir (arba) minimalias pajamas gaunančių šeimų, vaikų, turinčių negalią. |
|  | Finansavimo dydis ir sąlygos | * 1. Maksimali vieno projekto vertė – 10000 Eur.

5.2. Vasaros ir (arba) dienos stovyklos trukmė turėtų būti ne trumpesnė nei 5 dienos. Maksimalus vieno vaiko išlaikymo dienos stovykloje įkainis – 25 Eur (maitinimas, specialistų darbas ir kitos projekto išlaidos, išskyrus vykimą į stovyklą ir iš jos), vasaros stovykloje su nakvyne – 35 Eur (nakvynė, maitinimas, specialistų darbas ir kitos projekto išlaidos, išskyrus vykimą į stovyklą ir iš jos). Projekto paraiškos biudžeto formoje privaloma detalizuoti maitinimo, specialistų darbo ir kitas projekto išlaidas. 5.3. Tikslinės grupės asmenims stovyklos paslaugos turi būti nemokamos.5.4. Projektui įgyvendinti iš Kauno miesto savivaldybės (toliau – Savivaldybė) biudžeto gali būti skiriama iki 80 proc. tinkamų finansuoti projekto išlaidų. 20 proc. išlaidų turi sudaryti pareiškėjo įnašas.5.5. Vasaros ir (arba) dienos stovyklos turi veikti 2017 m. liepos ir rugpjūčio mėnesiais. Vėliausia projekto įgyvendinimo pabaiga – 2017 m. gruodžio 31 d.5.6. Projekto veiklos gali būti vykdomos specialiai vaikų vasaros poilsiui pritaikytose stovyklose, neformaliojo vaikų švietimo, kitose įstaigose, kurių patalpos ir aplinka pritaikyta tokiai veiklai, stovyklavietėse, kurios yra įrengtos poilsiui su nakvyne skirtoje teritorijoje (sudarytos sąlygos palapinėms, laikiniems ar mobiliems nameliams statyti, higienos poreikiams tenkinti, laužui kurti, atliekoms sudėti) ir panašiai. Projekto veiklos turi būti vykdomos Lietuvos Respublikos teritorijoje. |
|  | Reikalavimai pareiškėjui ir partneriui (partneriams) | 6.1. Projekto paraiškas gali teikti Lietuvos Respublikoje registruoti ne pelno siekiantys juridiniai asmenys: asociacijos, viešosios įstaigos, labdaros ir paramos fondai, kitos nevyriausybinės organizacijos, vykdantys veiklą visuomenės sveikatos stiprinimo srityje Kauno mieste.6.2. Pareiškėju negali būti juridinis asmuo, kurio dalyvis (akcininkas, narys, dalininkas ir pan.) yra Savivaldybė ar valstybinės institucijos.6.3. Pareiškėjas teisės aktų nustatyta tvarka turi būti tinkamai atsiskaitęs už ankstesniais metais iš Savivaldybės biudžeto skirtų (jeigu buvo skirta) lėšų panaudojimą.6.4. Pareiškėjas turi būti tiesiogiai atsakingas už projekto parengimą ir valdymą ir negali būti tarpininku.6.5. Pareiškėjas vykdo veiklą ne mažiau kaip 1 metus nuo įregistravimo iki paraiškos pateikimo datos ir turi ne mažesnę kaip 1 metų patirtį stovyklų organizavimo arba darbo su vaikais ir jaunimu srityje.6.6. Pareiškėjo pajėgumai ir įgyvendinančių asmenų patirtis turi būti pakankami, kad projektas būtų sėkmingai įgyvendintas.6.7. Pareiškėjas, paraiškos pagal šį kvietimą teikimo metu jau įgyvendinantis Savivaldybės finansuojamą projektą (-us), teisės aktų nustatyta tvarka ir terminais tinkamai atsiskaito už vykdomas veiklas ir nekyla rizikos, kad projektas (-ai) nebus įgyvendintas (-i).6.8. Pareiškėjas nėra pateikęs paraiškų finansuoti veiklas, kurios yra to paties projekto dalys, pagal kitas finansavimo programas. 6.9. Finansavimas pareiškėjui negali būti skiriamas, jeigu: 6.9.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą;6.9.2. pareiškėjas yra neįvykdęs su mokesčių ir socialinio draudimo įmokų mokėjimu susijusių įsipareigojimų pagal Lietuvos Respublikos teisės aktus;6.9.3. pareiškėjas paraiškoje arba jos prieduose pateikė klaidinančią informaciją;6.9.4. yra įsiteisėjęs teismo sprendimas dėl pareiškėjo kitos sutarties dėl finansavimo skyrimo iš Europos Sąjungos (toliau – ES), Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo;6.9.5. pareiškėjas bandė gauti konfidencialios informacijos arba daryti įtaką Savivaldybės atstovams, Viešųjų paslaugų teikimo projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu.6.10. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje.6.11. Projekto partneriu (-iais) gali būti juridinis (-iai) asmuo (-ys). Projekto partneriu (-iais) negali būti asmuo (-ys), jei jis (jie) atitinka 6.9 papunktyje nurodytus kriterijus.6.12. Projekto partnerio (-ių) veikla turi būti susijusi su ta veiklos sritimi, kurią prašoma finansuoti.6.13. Jeigu paraiška teikiama kartu su projekto partneriu (-iais), pareiškėjas ir projekto partneris (-iai) prieš Savivaldybės biudžeto lėšų naudojimo sutarties pasirašymą turi sudaryti jungtinės veiklos (partnerystės) sutartį. 6.14. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus. 6.15. Ir pareiškėjo, ir projekto partnerio (-ių) patiriamų projekto įgyvendinimo išlaidų tinkamumui finansuoti taikomi tokie patys reikalavimai.  |
|  | Paraiškos ir jos pateikimo reikalavimai | 7.1. Siekdamas gauti dalinį finansavimą, pareiškėjas turi užpildyti nustatytos formos paraišką. Paraiška pildoma vadovaujantis Savivaldybės parengta projekto paraiškos ir projekto biudžeto pildymo instrukcija. Paraiška turi būti pasirašyta pareiškėjo vadovo ar jo įgalioto asmens. Pareiškėjas atsako už paraiškoje nurodytų duomenų teisingumą. 7.2. Kartu su paraiška pateikiami šie dokumentai:7.2.1. projekto biudžetas, pasirašytas pareiškėjo vadovo arba jo įgalioto asmens;7.2.2. Lietuvos Respublikos juridinio asmenų registro išplėstinio išrašo kopija (aktuali, išduota ne anksčiau kaip 2017 m. sausio 1 d.);7.2.3. registravimo pažymėjimo ir įstatų kopijos, jeigu nepateikiamas 7.2.2 papunktyje nurodytas dokumentas;7.2.4. partnerystės deklaracija;7.2.5. kiekvieno užsienio partnerio organizacijos tinkamumą dalyvauti projekte įrodantys dokumentai, išversti į lietuvių kalbą;7.2.6. pareiškėjo ir kitų finansavimo šaltinių įnašą pagrindžiantys dokumentai;7.2.7. preliminari vasaros ir (arba) dienos stovyklos programa, detalizuota valandomis;7.2.8. kita, pareiškėjo nuomone, svarbi informacija, pagrindžianti finansavimo reikalingumą ar papildanti projekto aprašymą.7.3. Paraiška gali būti teikiama vienu iš būdų: raštu arba elektroninėmis priemonėmis per Savivaldybės elektroninių paslaugų sistemą (<http://ep.kaunas.lt>):7.3.1. jei paraiška teikiama raštu, ji turi būti siunčiama paštu arba pristatoma į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (6 darbo vieta), užklijuotame voke (pakete), ant kurio turi būti užrašas „Paraiška“, nurodytas kvietimo numeris, srities pavadinimas ir prioriteto, prie kurio priskiriamas vykdomas projektas, numeris, pareiškėjo pavadinimas ir adresas. Paraiška ir jos priedai turi būti užpildyti kompiuteriu, lietuvių kalba, išspausdinti ir kartu su pridedamais dokumentais susegti į lengvai išardomus segtuvus. Paraiška ir jos priedai negali būti įrišti spiraliniu ar terminiu būdu, įkišti į įmautes. Visi paraiškos ir pridedamų dokumentų lapai turi būti sunumeruoti eilės tvarka. Ranka užpildytos paraiškos nebus priimamos;7.3.2. jei paraiška su pridedamais dokumentais teikiama per Savivaldybės elektroninių paslaugų sistemą (<http://ep.kaunas.lt>), pareiškėjas užpildo paraiškos formą, ją atspausdina, pasirašo ir nuskenavęs kartu su pridedamais dokumentais PDF formatu įkelia į sistemą.7.4. Galutinis paraiškos pateikimo terminas – 2017 m. birželio 6 d. Jei paraiška siunčiama paštu, pateikimo data laikoma pašto antspaudo data. Jei paraiška teikiama per elektroninę sistemą, pateikimo data laikoma elektroninėje sistemoje pateikimo momentu fiksuota data. Jei paraiška pristatoma į Savivaldybę, galutinis terminas yra 2017 m. birželio 6 d. 16 val.7.5. Laiku pateiktos paraiškos yra registruojamos. Po nustatyto termino pateiktos paraiškos nenagrinėjamos.  |
|  | Tinkamos išlaidos | * 1. Tinkamomis finansuoti išlaidomis gali būti pripažįstamos tik tos išlaidos, kurios yra:
		1. tiesiogiai susijusios su projekte suplanuotomis ir įgyvendinamomis veiklomis ir nurodytos projekto biudžete;
		2. faktiškai patirtos išlaidos nuo 2017 m. ketvirčio, kada yra pasirašoma sutartis, iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais dokumentais, atitinkančiais Lietuvos Respublikos teisės aktus ir projekto įgyvendinimo sutartį;
		3. būtinos projektui įgyvendinti, atitinkančios realias rinkos kainas, panaudojamos tik siekiant projekto tikslų, laikantis ekonomiškumo, taupumo, efektyvumo principų.
	2. Tinkamos projekto vykdymo išlaidos, kurios turi sudaryti ne mažiau kaip 75 proc. visų tinkamų išlaidų:
		1. atlygis už darbą projektą vykdantiems asmenims (įskaitant visus privalomus mokesčius);
		2. projekto veiklas vykdančių ar jose dalyvaujančių asmenų kelionių, nakvynės ir dienpinigių išlaidos, neviršijančios pareiškėjo gavėjo arba jo partnerio valstybės teisės aktais nustatytų normų;
		3. reikmenų, medžiagų ir kitų prekių įsigijimo išlaidos (išskyrus ilgalaikį materialųjį ir nematerialųjį turtą), jeigu jos identifikuojamos ir priskiriamos išskirtinai projekto reikmėms. Kartu su partneriu (-iais) numatant įsigyti reikmenis, medžiagas ar kitas prekes, būtinas projekto partnerių rašytinis susitarimas, apibrėžiantis šių reikmenų pasidalijimą. Jei toks susitarimas nepridedamas prie paraiškos, jį reikės pateikti prieš pasirašant Savivaldybės biudžeto lėšų naudojimo sutartį. Reikmenys gali atitekti tik projekto partneriui (-iams), atitinkančiam (-iems) pareiškėjui keliamus reikalavimus, nurodytus 6.1 papunktyje;
		4. projektui įgyvendinti reikalingų paslaugų pirkimo išlaidos (autorinės, atlikėjo ir kitų atlygintinų paslaugų sutartys, pagal verslo liudijimus ar individualios veiklos pažymėjimus ir kt., kitų paslaugų pirkimo išlaidos), jeigu jos identifikuojamos ir priskiriamos išskirtinai projekto reikmėms;
		5. projekto viešinimo išlaidos;
		6. kitos projekto vykdymo išlaidos – visos kitos tinkamos finansuoti projekto išlaidos, susijusios su projekto veiklomis ir nepriskiriamos 8.2.1–8.2.5 papunkčiuose nurodytoms išlaidų rūšims.
	3. Tinkamos projekto administravimo išlaidos, kurios turi sudaryti ne daugiau kaip 25 proc. visų tinkamų išlaidų:
		1. atlygis už darbą projektą administruojantiems asmenims (projekto vadovui, finansininkui ir kt.) (įskaitant visus privalomus mokesčius);
		2. projekto veiklas administruojančių asmenų kelionių, nakvynės ir dienpinigių išlaidos, neviršijančios pareiškėjo arba jo partnerio valstybės teisės aktais nustatytų normų;
		3. kitos projekto administravimo išlaidos – transporto išlaidos, pašto, fakso, telefono, interneto, kopijavimo išlaidos, biuro nuomos ir eksploatavimo išlaidos, kanceliarinių prekių įsigijimo išlaidos ir visos kitos tinkamos finansuoti projekto išlaidos, susijusios su projekto administravimu ir nepriskiriamos 8.3.1–8.3.2 papunkčiuose nurodytosioms išlaidų rūšims. Projekto administravimo išlaidoms negali būti priskiriamos išlaidos, tiesiogiai nesusijusios su projektu (biuro nuomos ir eksploatavimo, telefono, kanceliarinių prekių ir pan. išlaidos, priskirtos projektui, išskaičiuojamos iš bendrų organizacijos išlaidų šioms reikmėms, atsižvelgiant į realiai projekte dirbtą laikotarpį).
 |
|  | Netinkamos išlaidos | 9.1. Išlaidos pagal sutartis su konsultantais, tarpininkais, kuriems mokestis nurodomas kaip viso projekto vertės procentinė dalis. 9.2. Baudos, delspinigiai, išlaidos finansinėms nuobaudoms.9.3. Bylinėjimosi išlaidos.9.4. Išlaidos paskolų palūkanoms ir skolų padengimo išlaidos. 9.5. Išlaidos investiciniams projektams, pastatams statyti, statiniams rekonstruoti. 9.6. Išlaidos ilgalaikiam materialiajam ir nematerialiajam turtui (pagal [Lietuvos](https://lt.wikipedia.org/wiki/Lietuva) Respublikos įstatymus prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 500 Eur).9.7. Išlaidos projektų vykdytojų veiklos plėtrai ar jų kasdienei veiklai (pvz., biuro nuomai ar komunalinėms paslaugoms), tiesiogiai nesusijusios su projekto įgyvendinimu. 9.8. Išlaidos pastatų ir patalpų remontui.9.9. Išlaidos narystės asociacijose mokesčiams sumokėti, jei šios išlaidos tiesiogiai nesusijusios su projekto įgyvendinimu.9.10. Patalpų, nuosavybės teise priklausančių pareiškėjui (partneriui), nuomos projekto veiklai išlaidos.9.11. Išlaidos sumokėti už paslaugas asmeniui, kai pats asmuo yra tos paslaugos gavėjas ir teikėjas.9.12. Paslaugų pirkimo iš partnerio išlaidos. |
|  | Projektų atranka ir vertinimo kriterijai | 10.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos. Paraiškų vertinimą organizuoja Savivaldybės administracijos Plėtros programų ir investicijų skyrius.10.2. Projektų vertinimo ir atrankos procesas vykdomas vadovaujantis Viešųjų paslaugų teikimo projektų paraiškų atrankos ir finansavimo tvarkos aprašu, patvirtintu Kauno miesto savivaldybės tarybos 2016 m. lapkričio 8 d. sprendimu Nr. T-543 „Dėl Viešųjų paslaugų teikimo projektų paraiškų atrankos ir finansavimo tvarkos aprašo patvirtinimo“.10.3. Vertinimo kriterijai ir jų balai yra nurodyti Viešųjų paslaugų teikimo projektų naudos ir kokybės vertinimo lape (pagal priedą). |
| 11. | Aktualūs dokumentai | 11.1. Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“.11.2. Kauno miesto savivaldybės 2017–2019 metų strateginis veiklos planas, patvirtintas Kauno miesto savivaldybės tarybos 2017 m. vasario 7 d. sprendimu Nr. T-12 „Dėl Kauno miesto savivaldybės 2017–2019 metų strateginio veiklos plano patvirtinimo“.11.3. Kauno miesto savivaldybės tarybos 2016 m. lapkričio 8 d. sprendimas Nr. T-542 „Dėl 2017 m. Kauno miesto savivaldybės lėšomis finansuojamų viešųjų paslaugų sričių ir prioritetų patvirtinimo“.11.4. Viešųjų paslaugų teikimo projektų paraiškų atrankos ir finansavimo tvarkos aprašas, patvirtintas Kauno miesto savivaldybės tarybos 2016 m. lapkričio 8 d. sprendimu Nr. T-543 „Dėl Viešųjų paslaugų teikimo projektų paraiškų atrankos ir finansavimo tvarkos aprašo patvirtinimo“. |
| 12.  | Informacijos teikimas | 12.1. El. paštas iniciatyvos@kaunas.lt. 12.2. Telefonas (8 37) 42 29 14 arba (8 37) 42 46 30.12.3. Dažnai užduodamų klausimų (DUK) skyrius tinklalapyje iniciatyvos.kaunas.lt.12.4. Seminaras, kuris organizuojamas paskelbus kvietimą teikti paraiškas ir apie kurį paskelbiama tinklalapyje iniciatyvos.kaunas.lt. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Kvietimo teikti paraiškas pagal visuomenės

# sveikatos stiprinimo srities prioritetą „Sveikos mitybos ir fizinio aktyvumo skatinimas“

# Nr. 2017-3-3.1-2

# priedas

**(Viešųjų paslaugų teikimo projektų naudos ir kokybės vertinimo lapo forma)**

# VIEŠŲJŲ PASLAUGŲ TEIKIMO PROJEKTŲ NAUDOS IR KOKYBĖS VERTINIMO LAPAS

Kvietimo Nr. 2017-3-3.1-2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto teikėjo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto pavadinimas)

|  |  |  |  |
| --- | --- | --- | --- |
| Eil.Nr. | Vertinimo kriterijai | Didžiausias galimų balų skaičius | Skirtų balų skaičius\* |
| **Bendrieji vertinimo kriterijai** |
| **Projekto aktualumas**  | **25** |  |
| 1. | Problema aktuali ir pagrįsta, įvardytas problemos ryšys su prioritetu | 0–10 |  |
| 2. | Aiškus projekto poveikis ir rezultatų panaudojimas Kauno mieste, pareiškėjo ir (ar) partnerio organizacijoje | 0–10 |  |
| 3.  | Konkrečiai apibrėžiama ir išsamiai apibūdinama pasirinkta projekto tikslinė grupė, jos problemos ir poreikiai | 0–5 |  |
| *Įvertinimo paaiškinimas (privalomas)* |
| **Projekto loginis pagrindimas** | **30** |  |
| 4. | Detalus ir aiškus projekto tikslas, uždavinio ir veiklų nuoseklumas bei pagrįstumas | 0–10 |  |
| 5.  | Aiškiai ir kokybiškai įvardyti vykdomo projekto siektini rezultatai | 0–10 |  |
| 6.  | Tinkamai pasirinktos ir pagrįstos informacijos apie projektą ir jo rezultatus sklaidos priemonės | 0–10 |  |
| *Įvertinimo paaiškinimas (privalomas)* |
| **Projekto ištekliai bei finansinis ir ekonominis pagrindimas** | **45** |  |
| 7.  | Pareiškėjo patirtis vykdant veiklą, pagal kurią teikiamas projektas, yra pagrįsta ir naudinga | 0–5 |  |
| 8. | Pasirinkti tinkami projekto partneriai ir numatyta konkreti jų atsakomybė įgyvendinant projekto veiklas | 0–10 |  |
| 9.  | Nuosavo indėlio pagrindimas svarus ir patikimas | 0–5 |  |
| 10.  | Pareiškėjo ir (ar) partnerio pajėgumai, numatyti projektui įgyvendinti, yra racionalūs ir pagrįsti | 0–5 |  |
| 11.  | Projekto biudžetas pagrįstas ir realus, visos numatytos išlaidos yra būtinos projektui įgyvendinti | 0–20 |  |
| *Įvertinimo paaiškinimas (privalomas)* |
| **Specialieji kriterijai** | **0** |  |
|  |  |  |  |
|  |
| **Bendra balų suma** | **100**  |  |
| **Projekto įvertinimas** |
| **Vertintojo išvados** | **Pagrindimas** |
| 12.  | Rekomenduojama projektą finansuoti. Prašoma finansavimo suma\_\_\_\_\_\_\_\_ Eur, maksimalus rekomenduojamas finansavimo dydis\_\_\_\_\_\_\_\_ Eur |  |
| 13. | Projekto finansuoti nerekomenduojama |  |

 \* Bendras skirtų balų skaičius nuo 55 iki 100 balų – projektas remtinas, mažiau nei 55 balai – projektas atmestinas.

Ekspertas \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

\_\_\_\_\_\_\_\_\_\_\_\_\_\_

(data)